Aprobat 

la şedinţa Senatului 
USEFS din 05 iunie 2019 
(proces-verbal nr. 12 ) 


REGULAMENTUL 
de organizare şi desfăşurare a admiterii 
la studii superioare de licenţă (ciclul I) în USEFS 
pentru anul universitar 2019-2020 


I. DISPOZIŢII GENERALE 


1. Prezentul Regulament-cadru este elaborat în conformitate cu art. 78, 79, 80, 85, 89, 91, 121, 150 din 
Codul Educaţiei nr. 152 din 17.07.2014 Regulamentul-cadru privind organizarea admiterii în ciclul I - 
studii superioare de licenţă pentru anul universitar 2018-2019, Ordinul Ministrului Educaţiei,Culturii şi 
Cercetării a Republicii Moldova nr.362 din 05.04.2019 ”Cu privire la aprobarea Regulamentului-cadru 
privind organizarea admiterii în ciclul I - studii superioare de licenţă pentru anul universitar 2019-2020” şi 
stabileşte cadrul general pentru organizarea admiterii în ciclul I — studii superioare de licenţă în USEFS. 


2. Regulamentul propriu este aprobat de către Senatul USEFS şi anunțat public înainte de începutul 
sesiunii de admitere. 


3. In baza autonomiei universitare şi cu asumarea răspunderii publice, USEFS organizează concurs de 
admitere pentru fiecare specialitate - testarea capacităților sportive ale candidaţilor. 


4. USEFS va aduce la cunoştinţa candidaţilor, prin afişare la sediul instituţiilor şi pe pagina web proprie, 
informaţii privind: 


a) calendarul admiterii (sesiunea de bază şi sesiunile suplimentare, perioada probelor — dacă este 
cazul, datele afişării rezultatelor intermediare şi finale); 

b) metodologia proprie de admitere; 

c) repartizarea locurilor bugetare şi cu taxă pe domenii, specialități/ programe de studii, forme de 
învăţământ, cote-părti şi limba de instruire; 

d) condiţiile şi actele necesare pentru înscriere la concurs; 

e) modalitatea de desfăşurare a probelor de concurs (dacă este cazul); 

f) facilitățile sau condițiile speciale; 

g) taxa de înscriere pentru organizarea și desfăşurarea admiterii; 

h) taxele de studii; 

i) alte informații utile candidaților. 


II. ORGANIZAREA ADMITERII 


5. Concursul de admitere la ciclul I - studii superioare de licenţă se organizează pe specialităţi, în baza 
Nomenclatorului domeniilor de formare profesională şi al specialităților, în funcţie de forma de învățământ 
şi sursa de finanţare (buget, taxă), în limita planurilor de înmatriculare aprobate în modul stabilit. 


Candidaţii la concursul de admitere la specialităţile din cadrul USEFS vor susţine probe de 
aptitudini conform Regulamentului de organizare şi desfăşurare a admiterii la studii superioare de licenţă 
(ciclul I), aprobat la şedinţa Senatului USEFS după cum urmează: 


I. Pentru specialităţile: 


1. Educație fizică, 
2. Kinetoterapie şi terapie ocupațională , 
3. Organizarea și dirijarea sportului vor susține: 
a) Pregătirea fizică generală ; 
b)Test la specialitate (proba sportivă aleasă); 
II. Pentru specialităţile: 


1. Dans; 
2. Antrenament sportiv 
3. Fitness şi programe de recreare 
4. Servicii hoteliere, turism şi agrement vor susţine: 


a) Pregătirea fizică generală ; 
b)Test la specialitate (obligatoriu conform specialităţii alese) 


III. Pentru specialităţile: 


1. Securitate civilă şi publică, 
2. Servicii de securitate a proprietăţii, 
3. Salvatori şi pompieri vor susţine: 


1) Pregătirea fizică generală; 
2)Test la specialitate (psihologic) 


6. Admiterea pe bază de contract cu taxă de studii se efectuează după aceleaşi criterii ca și admiterea la 
locurile cu finanțare bugetară. 


7. Cererile de înscriere la Concursul de admitere la studii superioare de licență se completează în limba 
română. 


8. Candidaţii pot opta, după înmatriculare, pentru o altă limbă de instruire decât cea din instituția 
preuniversitară pe care au absolvit-o. 


9. Cetăţenii străini și alolingvi care optează pentru programe de studii cu predare în limba română au 
obligația să facă dovada cunoașterii limbii române. 


10. USREFS poate planifica, pentru concursul de admitere, grupe și cu altă limbă de instruire decât cea 
română (rusă, engleză, franceză etc.), în limita planurilor de înmatriculare aprobate în modul stabilit, 
daca numărul de candidaţi va fi de minim 12 persoane. 


11. USEFS prevede în metodologia proprie de admitere probe de aptitudini pentru candidaţii care optează 
pentru specialităţile: 
Dans; 
Educaţie fizică; 


Antrenament sportiv; 

Organizarea şi dirijarea sportului; 
Fitness şi programe de recreare; 
Kinetoterapie și terapie ocupațională ; 
Servicii hoteliere, turism şi agrement ; 
Securitate civilă şi publică; 

Servicii de securitate a proprietăţii; 
Salvatori şi pompieri 


12.Admiterea la studii superioare de licenţă, în anul universitar 2018-2019, se organizează la formele de 


13. 


14. 


15. 


16. 


17. 


18. 


19. 


20. 


învățământ: cu frecvenţă şi cu frecvenţa redusă. 


Admiterea în învățământul cu frecvență redusă se organizează, doar la specialităţile la care în USEFS 
este organizat învățământul cu frecvenţă. 


Concursul pentru admiterea la toate formele de învățământ pentru studiile superioare de licență se poate 
organiza în sesiuni, în condiții identice, înainte de începerea anului universitar. 


Candidaţii au dreptul să se înscrie la concursul de admitere în ciclul I — studii superioare de licență 
concomitent la mai multe specialități din diverse domenii de formare profesională, dar pot fi 
înmatriculați la o singură specialitate în cadrul USEFS. 


Candidatul declarat admis la USEFS, optează pentru specialitatea aleasă, prin depunerea în original a 
actelor de studii , în termenul de depunere stabilit în metodologia proprie de admitere. 


III. CANDIDAȚI LA ADMITERE. CONDIȚII DE ADMITERE ȘI DE ÎNSCRIERE 


La Concursul de admitere la USEFS în ciclul I — studii superioare de licenţă, pot participa cetăţenii 
Republicii Moldova, care deţin diplomă de bacalaureat sau diploma de studii profesionale, fie un 
act de studii echivalent al studiilor efectuate în străinătate, recunoscute de către structura abilitată 
pentru recunoașterea şi echivalarea actelor de studii şi a calificărilor din cadrul Ministerului Educaţiei, 
Culturii şi Cercetării. 


Cetăţenii Republicii Moldova — absolvenţi ai instituţiilor de învăţământ din localităţile de est 
ale Republicii Moldova şi din mun. Bender, care deţin atestate de studii medii de cultură generală 
pot participa la concursul de admitere în ciclul I — studii superioare de licenţă la locurile cu 
destinație specială pentru categoria respectivă de candidaţi. Acei care au promovat concursul de 
admitere şi sunt înmatriculați, vor urma un an de studii compensator în instituția de învățământ 
superior, cu susținerea ulterioară a examenelor de bacalaureat. 


Înscrierea la concursul de admitere a cetăţenilor Republicii Moldova, deținători ai actelor de studii 
eliberate de instituţiile de învăţământ din localităţile de est ale Republicii Moldova şi din mun. 
Bender, se va efectua în conformitate cu prevederile „Regulamentului cu privire la efectele juridice 
ale actelor de studii eliberate de instituțiile de învățământ din raioanele de Est ale Republicii 
Moldova şi oraşul Bender”, aprobat prin ordinul Ministerului Educaţiei şi Tineretului nr.20 din 
21.01.2004 (Publicat: 30.01.2004 în Monitorul Oficial Nr. 19-21 art. Nr: 41). 


Cetăţenii statelor membre ale C.S.I. şi ai ţărilor baltice de naționalitate moldoveni (români) şi 
reprezentanţii diasporei moldoveneşti de peste hotare pot participa la concursul de admitere la 

21. 


22. 


23. 


24. 


25. 


26. 


27. 


28. 


studii superioare de licență, în condițiile prevăzute pentru cetățenii Republicii Moldova, în 
limita planurilor de înmatriculare cu finanțare de la buget sau la locurile cu taxă de studii. 
Naţionalitatea candidaților respectivi se stabileşte în baza copiei certificatului de naştere al unuia 
din părinti. 


Cetăţenii statelor membre ale C.S.I. şi din țările baltice, de naționalitate moldoveni (români), precum și 
reprezentanţii diasporei moldoveneşti de peste hotare, deținători ai unui act de studii medii generale, cu 
durata de 11 ani, pot participa la concursul de admitere numai la locurile pe bază de contract cu taxă 
de studii, stabilită de către instituții pentru cetățenii Republicii Moldova. Cei care au promovat 
concursul de admitere şi sunt înmatriculați vor urma un an de studii compensator în instituţia de 
învățământ superior, fără susținerea ulterioară a examenelor de bacalaureat 


Cetăţenii străini şi apatrizii, cu domiciliu permanent în Republica Moldova, pot participa la concursul 
de admitere la studii superioare de licenţă, în condiţiile prevăzute pentru cetățenii Republicii Moldova, 
în limita planurilor de înmatriculare pe locurile cu finanţare de la buget sau cu taxă de studii. 


Cetăţenii străini pot fi înscrişi la studii superioare de licenţă cu finanțare bugetară în baza 
protocoalelor de colaborare în domeniul învățământului între Republica Moldova și țările din care 
provin, în conformitate cu Regulamentul cu privire la studiile străinilor în instituțiile de învățământ 
din Republica Moldova, aprobat prin Hotărârea Guvernului Republicii Moldova nr. 504 din 04 iulie 
2017, şi a prevederilor tratatelor internaționale. 


Cetăţenii străini înmatriculați în ciclul I-studii superioare de licenţă în baza actelor de studii medii de 
cultură generală sau echivalentelor acestora, vor urma un an de studii compensator în USEFS, fără 
susţinerea ulterioară a examenului de bacalaureat. 


Cetăţenii străini domiciliaţi în alte state, cu excepția persoanelor înmatriculate în baza protocoalelor de 

colaborare, care au promovat concursul de admitere, pot fi înmatriculaţi numai pe locurile cu taxă de 
studii, în mărimea stabilită de către instituția respectivă de învăţământ superior, conform legislației în 
vigoare. 


Locurile cu finanțare bugetară, planificate pentru absolvenţii instituţiilor de învăţământ din 
localităţile de est, precum și cele planificate pentru cetăţenii străini, în baza tratatelor 
internaționale la care Republica Moldova este parte, pot fi redistribuite, la sfârșitul sesiunii 
suplimentare, de către instituţiile de învățământ superior candidaţilor la studii — cetățeni ai 
Republicii Moldova, doar în cazul lipsei de solicitări din partea absolvenţilor din localitățile de est 
şi ale cetățenilor străini. 


Cota-parte de locuri pe domenii, specialități/ programe de studii, repartizate deţinătorilor diplomelor 
de bacalaureat şi diplomelor de studii profesionale la înmatricularea la studii superioare de 
licenţă (integrate), se stabileşte de USEFS, în funcție de particularitățile de instruire în domeniile 
respective, precum şi de solicitările candidaților la studii. 


Pentru deținătorii diplomelor de studii superioare universitare/ de licenţă, care solicită domeniul 
corespunzător profilului specialități studiate în instituția de învăţământ superior sau care solicită un 
alt domeniu, concursul de admitere se va organiza în baza metodologiei proprii de concurs, cu 
respectarea prevederilor legislaţiei în vigoare şi ale prezentului Regulament. 


29. Candidaţii, cetăţeni străini de naţionalitate moldoveni (români), cetăţeni străini şi apatrizi, absolvenţi ai 
instituţiilor din localităţile de est ale Republicii Moldova şi oraşul Bender, care au absolvit instituţii de 
tip „liceu-colegiu”, „tehnicum”, „sovhoz-tehnicum”, „colegiu” etc., participă la concursul de admitere 
pe locurile planificate pentru deţinătorii diplomelor de studii medii de specialitate. 


IV.FACILITĂŢI 


30. Se stabileşte cota de 15 la sută din numărul total de locuri (la fiecare specialitate/domeniu de formare 
profesională) prevăzute în planul de înmatriculare cu finanţare bugetară, pentru: 


a) copiii orfani şi copiii rămași fără îngrijirea părinților, care au statut de copil orfan; 

b) copiii cu grad de dizabilitate sever sau accentuat, care le permite urmarea studiilor și practicarea 
profesiei în specialitatea aleasă; 

c) copiii cu ambii părinți cu grad de dizabilitate; 

d) copiii ai căror părinți au participat la acţiunile militare pentru apărarea integrității şi independenţei 
Republicii Moldova, la războiul din Afganistan sau la lichidarea consecințelor avariei de la 
Cernobîl; militarii-participanţi la operaţiunile militare post-conflict cu caracter umanitar în Irak; 

e) copiii din familiile cu patru şi mai mulţi copii, aflaţi la întreținere; 

f) absolvenţii școlilor din localităţile de est ale R. Moldova şi din mun. Bender, care au studiat 
conform programelor de învățământ aprobate de Ministerul Educaţiei al Republicii Moldova, 
precum şi absolvenţii Liceului Teoretic „A. Mateevici” din Sănătăuca, r-nul Floreşti, originari din 
localitățile de est ale Republicii Moldova; 

g) copiii din familiile de romi; 

h) tinerii care au efectuat serviciul militar în termen. 


31. Înscrierea la cota stabilită în art. 42 se efectuează la solicitarea candidaţilor. Candidaţii din categoriile 
enumerate la art. 42 pot participa, concomitent, la concursul general de admitere. 


32. La înmatriculare pe cota de 15 la sută din numărul total de locuri prevăzute în planul de admitere cu 
finanțare bugetară, se va acorda prioritate copiilor orfani şi copiilor rămași fără îngrijirea părinților cu 
statut de copil orfan şi copiilor cu grad de dizabilitate sever sau accentuat. 

Înmatricularea pe locurile rămase neacoperite la această cotă se face în ordinea descrescătoare a 
mediilor de concurs ale celorlalți candidaţi înscriși la cota respectivă, fără diferențiere pe categorii. 


33. Se stabilește înmatricularea în afara concursului la specialitatea/ domeniul de formare profesională 
pentru care optează candidatul, în limita locurilor prevăzute în planul de înmatriculare cu finanţare 
bugetară, pentru următoarele categorii de absolvenţi: 

a) candidații care participă la concursul de admitere la studii superioare de licență la 
specialităţile din domeniul general de studiu 0/7 Științe ale educației în baza recomandărilor la 
studii eliberate de către organele locale de specialitate în domeniul învățământului (în baza 
necesarului de cadre) şi au media de concurs cel puţin 8,0; 

b) candidaţii care provin din familii de cadre didactice (unul sau ambii părinți) și participă 
la concursul de admitere la studii superioare de licenţă la specialităţile din domeniul general de 
studiu 071 Științe ale educaţiei şi au media de concurs cel puţin 8,0; 

c) candidații care au obținut performanțe la concursuri internaţionale sau naţionale, 
recunoscute de Ministerul Educaţiei, Culturii și Cercetării sau de o instituție internațională abilitată 
în domeniu; 


d) deținătorii premiilor de gradul I-III (diplome și medalii de aur, argint, bronz), obținute la 
olimpiadele internaţionale la disciplinele şcolare incluse în Planul-cadru pentru învățământul 
general din ultimii trei ani; 

e) deținătorii premiilor de gradul I-III, obținute la olimpiadele republicane la disciplinele 
şcolare incluse în Planul-cadru pentru învățământul general din anul admiterii, precum şi premianții 
concursului republican „Cel mai bun elev inovator” în anul admiterii (cu condiția că optează pentru 
specialitatea corespunzătoare disciplinei la care au fost premiaţi); 

f) premianţii competiţiilor sportive europene şi mondiale (locurile I-III), din ultimii trei 
ani, care optează pentru specialitatea din domeniul general de studiu 700 Științe ale sportului sau 
specialitatea pedagogică 0114.16 Educație fizică, 

g) deținătorii premiului de gradul I, obținut la olimpiadele organizate de instituțiile de 
învățământ superior la disciplinele şcolare incluse în Planul-cadru pentru învățământul general din 
anul admiterii (cu condiția că optează pentru specialitatea corespunzătoare disciplinei la care au fost 
premiaţi, în cadrul instituției respective de învățământ superior). 


34. Listele olimpicilor, candidați la studii superioare, vor fi prezentate în timp util comisiilor de admitere 
de către Ministerul Educaţiei, Culturii și Cercetării şi publicate pe site-ul Ministerului. 


V. ÎNSCRIEREA CANDIDAȚILOR LA CONSURSUL DE ADMITERE 


35. Înscrierea la concurs se face personal, pe baza buletinului de identitate (pașaportului)în original. 


36. Pentru înscriere candidatul va depune la Comisia de admitere Dosarul de concurs care va cuprinde 
următoarele acte: 


a) 
b) 
c) 


d) 


g) 


h) 


j) 


cererea de Înscriere la concursul de admitere (model aprobat de Senat); 

actul de studii, în original, cu anexa respectivă; 

certificatul medical-tip, (nr.086/e), eliberat în anul admiterii; în funcție de specialitate/domeniu de 
formare profesională, 

„..„În conformitate cu specificul instituției de învățământ, domeniului de formare profesională, 
USEFS va organiza un examen medical suplimentar. 


diplomele de gradul I-III, obținute de către candidați la concursurile şcolare republicane sau 
internaționale, la disciplinele de studiu, precum și diplomele ce atestă participarea la diferite 
concursuri (olimpiade), expoziții etc., organizate de Ministerul Educației sau de ministerele de 
resort; 

4 fotografii 3x4 cm; 

adeverinţa eliberată de organul teritorial de tutelă şi curatelă, pentru copiii orfani şi copii rămași 
fără îngrijirea părinților care au statut de copil orfan; 

certificatele medicale corespunzătoare care atestă gradul de dizabilitate al candidatului sau al 
părinților acestuia; 

certificatul care confirmă că unul din părinții candidatului a participat la acțiunile militare pentru 
apărarea integrității şi independenței Republicii Moldova sau în războiul din Afganistan ori la 
lichidarea consecințelor avariei de la Cernobîl, eliberat de organele abilitate; adeverinţă care 
confirmă participarea candidatului la operațiunile militare post-conflict cu caracter umanitar în Irak; 
certificatul despre componența familiei şi copiile certificatelor de naştere ale fraților/surorilor 
(pentru candidații care provin din familii cu patru şi mai mulți copii); 

confirmarea apartenenței la familii de romi; 


k) extrasul din Carnetul de muncă (dacă este cazul); 

1) recomandarea direcției de învățământ a autorităţii administrației publice locale sau adeverinţa de la 
locul de muncă al părinţilor — cadre didactice pentru înscrierea la concursul de admitere la 
specialităţile din domeniul general de studiu 74 Științe ale educației; 

m) copia Certificatului de naştere al unuia din părinţi, pentru cetățenii statelor membre ale C.S.I. şi ai 
țărilor baltice de naţionalitate moldoveni (români); 

n) bonul de înscriere — 30 lei 

o) bonul de plată 100 lei — taxa examenului medical suplimentar 


Notă: Copiile actelor menţionate mai sus, avizate, în baza originalelor, de către Comisia de 
admitere, se vor anexa la cererea de înscriere la concurs. 

În cazul în care candidatul la studii intenționează să participe la concursul de admitere doar în 
instituția dată, acesta poate anexa la cererea de înscriere actele în original. 


37. Candidaţii care participă la concursul de admitere în baza diplomei de studii superioare/de licență şi 
optează pentru studii cu finanţare din buget, vor include în dosar o adeverinţă care confirmă 
modalitatea studiilor realizate (buget sau contract în baza taxei de studii), eliberată de instituția de 
învățământ superioară care au absolvit-o. 


38. Dosarul cu actele depuse rămâne pe toată perioada concursului de admitere la Comisia de admitere a 
USEFS 


39. După expirarea termenului de înscriere la concurs, candidaţii nu mai pot solicita schimbarea datelor din 
cererea de înscriere la concurs sau a actelor anexate la cerere. 


VI. DESFĂŞURAREA CONCURSULUI DE ADMITERE. 
40. Media generală minimă de admitere la studii superioare de licenţă nu poate fi mai mică decât 5 (cinci). 


41. Media generală de concurs se calculează ca medie aritmetică sau medie ponderată a notelor obţinute la 
probele concursului de admitere, conform metodologiei proprii aprobate de Senat. 
Concursul de admitere se va efectua în baza următoarei formule: 
MC = 0,3 MEA + 0,5 PPFG+ 0,2 TS, unde: 
MC = media de concurs calculată ca medie ponderală; 
MEA — media examenului de absolvire; 
PPFG- media probelor pregătirii fizice generale; 
TS —test la specialitate. 


42. În cazul în care mai mulți candidaţi înregistrează aceleași medii de concurs, metodologiile proprii de 
admitere trebuie să prevadă criterii de stabilire a candidaţilor în ordinea de înmatriculare, inclusiv vor 
avea prioritate: 

a) candidații cu premii de gradul I-III obţinute la olimpiadele organizate de instituțiile de învățământ 
superior la disciplinele şcolare, incluse în planul de învăţământ din anul admiterii; 

b) candidații, participanţi la olimpiade, concursuri, expoziţii, conferințe etc. naționale sau 
internaționale; 

c) candidaţii, absolvenţi ai profilului corespunzător specialității (real/umanist/arte); 

d)candidaţii vizaţi în art. 30 al prezentului Regulament; 


e) persoanele care practică activități de voluntariat în conformitate cu Legea nr.121 din 18 iunie 
2010. 


43. Subiectele probelelor de concurs se stabilesc pe baza tematicelor afişate pe pagina web a USEFS. 
44. Baremele de notare se afişează în timpul desfăşurării concursului de admitere. 
VII. REZULTATELE CONCURSULUI DE ADMITERE 


45. Rezultatele intermediare şi finale ale concursului de admitere se aprobă de către Comisia de admitere a 
USEFS şi, obligatoriu, se fac publice prin afişare și pe pagina web proprie. In listele nominale candidaţii 
sunt trecuţi în ordinea descrescătoare a mediei generale de admitere. 


46. După afişarea rezultatelor intermediare ale concursului de admitere, candidatul declarat admis la mai 
multe instituții de învățământ superior, optează pentru specialitatea aleasă, prin depunerea în original 
a actelor menționate în art. 42 la USEFS, în termenul de depunere, stabilit de aceasta în metodologia 
proprie de admitere. 


47. Neprezentarea actului de studii, în original, din vina exclusivă a candidatului admis, în termenul stabilit 
prin metodologia proprie de admitere, duce la pierderea locului obținut prin concursul de admitere în 
USEFS. 


48. USEFS se obligă să restituie, după afişarea rezultatelor finale, în cel mult 48 de ore de la depunerea 
cererii, necondiționat şi fără perceperea unor taxe, actele candidaţilor respinşi sau ale celor care 
renunță la locul obținut prin concursul de admitere. 


49. Eventualele contestaţii cu privire la rezultatele concursului de admitere se depun de către candidaţi, în 
decurs de 24 de ore din momentul afişării rezultatelor intermediare sau finale. 


50. La încheierea fiecărei sesiuni a concursului de admitere se va întocmi un proces-verbal, semnat de 
către preşedintele şi membrii Comisiei de admitere . 


VIII. ÎNMATRICULAREA 


51. Înmatricularea candidaţilor declaraţi admiţi se face în perioada stabilită conform metodologiei proprii 
de admitere şi numai după soluționarea contestaţiilor. 


52. Înmatricularea la învăţământul cu frecvență și la învăţământul cu frecvenţă redusă se face strict în 
ordinea descrescătoare a mediei de concursa candidaților, în limita numărului de locuri stabilite pentru 
fiecare specialitate/domeniu de formare profesională, formă de învățământ, categorie de candidați şi 
sursă de finanțare. 


53. Înmatricularea pe locurile cu taxă de studii se va face din rândul candidaţilor la admitere situaţi sub 
ultimul admis pe locurile finanţate de la buget, în ordinea descrescătoare a mediilor de concurs, la 
solicitarea în scris a candidaților. 


In cazurile când candidații se înscriu doar la locurile cu taxă, înmatricularea se face în ordinea 
descrescătoare a mediilor de concurs ale acestora. 

54. Listele candidaților care au promovat concursul de admitere, se afişează pe panoul de informaţii şi pe 
pagina web a USEFS. 


55. Inmatricularea candidaţilor declarați admişi în urma concursului de admitere se face prin ordinul 
rectorului. După aprobarea înmatriculării, studenţii sunt înscriși în Registrul matricol universitar cu un 
număr matricol valabil pentru întreaga perioadă de școlarizare la programul de studii la care au fost 
admiși. 


56. Instituţiile de învățământ superior au obligaţia încheierii contractelor de studii cu studenţii înmatriculați 
în termen de zece zile lucrătoare după începutul anului de studii 


57. Un candidat declarat admis la studii superioare de licenţă poate beneficia de finanţare de la buget o 
singură dată. 


58. Candidaţii înmatriculați la studii, care nu se prezintă la USEFS timp de cel mult zece zile de la 
începutul anului universitar şi care nu prezintă, în acest termen, acte de justificare a absenței, sunt 
exmatriculați. Pe locurile devenite vacante sunt înmatriculaţi următorii candidați din lista de admitere. 


IX. COMISIA DE ADMITERE, COMISIILE DE EXAMINARE ȘI DE EXAMINARE A A 
CONTESTAŢIILOR 


59. In USEFS se constituie, prin ordinul rectorului, Comisia de admitere pentru organizarea și desfăşurarea 
concursului de admitere. 


60. Pentru organizarea şi desfășurarea probelor de concurs, se constituie, prin ordinul rectorului, comisii de 
examinare pe probe de concurs. Membrii Comisiei de admitere nu pot fi incluși în componența 
comisiilor de examinare. 


61. În USEFS, prin ordinul rectorului, comisii de examinare a contestaţiilor depuse de candidaţi, care 
funcționează de la lansarea sesiunii de admitere şi până la data declarării candidaților înmatriculați. 
Preşedintele şi membrii comisiei examinare a contestaţiilor nu pot fi membri ai Comisiei de 
admitere și /sau ai comisiilor de examinare. 


62. Comisia examinează cererea de contestaţie a candidatului şi prezintă concluziile sale preşedintelui 
Comisiei de admitere. Deciziile Comisiei de contestaţie sunt definitive şi se comunică candidatului în 
termen de 48 de ore de la momentul înregistrării cererii de contestaţie. 


63. Comisia de admitere, la nivelul instituției, este formată din: 

a) preşedinte — rectorul instituţiei de învăţământ; 

b) secretar responsabil; 

c) membri — cadre didactice/ de cercetare din instituţia de învăţământ respectivă. 


64. Comisia de admitere are următoarele atribuţii: 
a) organizează activități de ghidare în carieră, expoziții, întâlniri cu elevii, emisiuni radiofonice şi 
televizate privind admiterea; asigură consilierea candidaţilor în procesul de admitere la studii prin 

încurajarea acestora de a accesa specialități din domeniile considerate feminine sau masculine; cu 
respectarea preferințelor lingvistice ale candidaţilor la studii; publică materiale informative despre instituția 
respectivă de învățământ şi procedura de admitere; 


b) asigură condiţii normale pentru activitatea secretariatului, a comisiilor de examinare şi de 
examinare a contestaţiilor; 
c) face publice planul de admitere pe domenii, specialități/ programe de studii, forme de învățământ, 


cote-părți şi limba de instruire, precum şi taxele de studii stabilite în anul respectiv de studii, pentru locurile 
cu taxă; 

d) asigură, contra plată, prestarea de servicii sociale pentru candidaţi: alimentaţie, cazare etc.; 

e) analizează şi generalizează rezultatele admiterii şi activitatea comisiilor de examinare; elaborează 
raportul privind admiterea şi înmatricularea candidaţilor, în formatul stabilit de Ministerul Educației, 
Culturii şi Cercetării; 

f) prezintă propuneri pentru perfecționarea procesului de admitere. 

65. Mandatul Comisiei de admitere se extinde pe durata unui an calendaristic. 


X. DISPOZIȚII FINALE 

66. Raportul privind admiterea şi înmatricularea candidaților pe forme de învățământ şi surse de finanțare, 
elaborat după modelul stabilit de Ministerul Educației, Culturii şi Cercetării și validat prin semnătura 
președintelui Comisiei de admitere, se prezintă Ministerului Educaţiei, Culturii şi Cercetării și 
ministerului de resort în termenul stabilit pe suport hârtie şi în versiune electronică. 


67. Prezentul Regulament poate fi modificat doar în şedinţa senatului USEFS. 


68. Ministerul Educaţiei şi ministerele de resort vor monitoriza modul de organizare şi desfășurare a 
admiterii şi înmatriculării în instituțiile de învățământ superior. 


69. In cazul evaluării cunoştinţelor în scala de cinci puncte, notele din actul de studii se vor echivala cu 
notele în scala de zece puncte, după cum urmează: 


Nota în sistemul de 5 puncte 3 4 5 
Nota în sistemul de 10 puncte 5,5 7,5 9,5 


Excepţie constituie notele din Atestatul cu medalie de aur sau argint, diplomele de studii medii de 
specialitate şi superioare cu distincție, care se vor înmulţi cu coeficientul 2. 


70.In cazul evaluării cunoştinţelor în scala de douăsprezece puncte, notele din actul de studii se vor 
echivala cu notele în scala de zece puncte, după cum urmează: 


Nota în sistemul de 12 puncte 4 5 6 7 8 9 10 11 12 
Nota în sistemul de 10 puncte 5 5,62 | 6,24 | 6,86 | 7,48 | 8,10 | 8,72 | 9,34 | 10 

